પોલીસ સૂત્રો પાસેથી મળતી માહિતી મુજબ ઠક્કરબાપા નગરના લક્ષ્મીનગરમાં પ્રેમચંદ પટેલ તેની પત્ની અર્ચના અને 11 વર્ષીય પુત્ર આલોક સાથે રહેતો હતો. બુધવારે વહેલી સવારે આલોક સ્કૂલે જવા માટે ઉઠ્યો ત્યારે તેના પિતાએ ગળાફાંસો ખાઈ આપઘાત કરી લીધો હતો. જ્યારે તેની માતાને ઉઠાવવાનો પ્રયત્ન કર્યો તો તે પણ મૃત હાલતમાં હતી. પોલીસને તપાસ દરમિયાન એક સ્યુસાઈડનોટ મળી આવી. જેમાં પ્રેમચંદે લખ્યું હતું કે તેણે પત્નીની હત્યા કરી છે. સાથે દીકરાને તેની પત્નીને નોકરી ન કરાવવાની સલાહ આપી હતી.